## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Διευκρινίζεται ότι όπου στην περιγραφή των ειδών γίνεται μνεία συγκεκριμένου προτύπου, κατασκευής ή προέλευσης ή ιδιαίτερων μεθόδων κατασκευής, ή αναφορά σε σήμα, δίπλωμα ευρεσιτεχνίας ή τύπο καθώς και σε συγκεκριμένη καταγωγή ή παραγωγή, εμπορικό σήμα, η μνεία αυτή αφορά και στα ισοδύναμα αυτών.**

**ΠΡΟΜΗΘΕΙΑ ΠΑΡΟΧΗΣ ΥΠΗΡΕΣΙΩΝ ΣΥΜΒΟΥΛΕΥΤΙΚΗΣ & ΔΙΟΡΓΑΝΩΣΗΣ ΣΕΜΙΝΑΡΙΩΝ**

ΚΑΘΑΡΗ ΑΞΙΑ: 27.419,35€

ΦΠΑ 24%: 6.580,65€

ΣΥΝΟΛΙΚΗ ΑΞΙΑ: ΜΕ ΦΠΑ: 34.000,00€

(CPV): 79410000-1, 79952000-2

**ΤΕΧΝΙΚΕΣ ΠΡΟΔΙΑΓΡΑΦΕΣ**

Η παρούσα σύμβαση προκηρύσσεται στο πλαίσιο του έργου «Investment Development and Empowerment Action»με ακρωνύμιο IDEA.

Το έργο IDEA εντάσσεται στο Πρόγραμμα Διακρατικής Συνεργασίας Interreg IPA CBC “Greece-Albania 2014-2020” και συγχρηματοδοτείται από Ευρωπαϊκούς (Ευρωπαϊκό Ταμείο Περιφερειακής Ανάπτυξης για τους εταίρους από τα κράτη-μέλη της Ε.Ε. και Μηχανισμός Προενταξιακής Βοήθειας για τους εταίρους από κράτη μη μέλη της Ε.Ε.) και εθνικούς πόρους των συμμετεχουσών χωρών (για την Ελλάδα ειδικά μέσω του Προγράμματος Δημοσίων Επενδύσεων), σύμφωνα με την υπ’ αριθμό <Α2 2.2-3> Σύμβαση Χρηματοδότησης (Subsidy Contract) που υπογράφηκε στις 09/05/2018 μεταξύ της Ειδικής Γραμματείας Διαχείρισης Τομεακών ΕΠ ΕΤΠΑ και ΤΣ και την Auleda Local Εconomic Development Agency (επικεφαλής εταίρο του έργου).

## Συνοπτική Περιγραφή φυσικού και οικονομικού αντικειμένου της προμήθειας

Αντικείμενο της σύμβασης είναι η υλοποίηση από τον Ανάδοχο των ακόλουθων εργασιών:

* **Διοργάνωση Συνάντηση Εργασίας (project meeting) μεταξύ των εταίρων στα Ιωάννινα**
* **Συνεδρίες Coaching, Mentoring & Ανάπτυξης Ικανοτήτων (capacity building)**
* **Εκπαίδευση για Μέντορες, Coaches & Συμβούλους**
* **Εκπαιδευτικά Σεμινάρια για κοινωνικά δρώντες και κοινωνικούς επιχειρηματίες**

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):

* **79410000-1:** Υπηρεσίες παροχής επιχειρηματικών συμβουλών και συμβουλών σε θέματα διαχείρισης
* **79952000-2:** Υπηρεσίες εκδηλώσεων

**Προσφορές υποβάλλονται για το σύνολο της προμήθειας.**

**Η Οικονομική Προσφορά θα γίνει ανά παραδοτέο.**

**Η Οικονομική προσφορά για κάθε παραδοτέο θα πρέπει να είναι μικρότερη του προϋπολογισμού του κάθε παραδοτέου και θα πρέπει να υποβληθεί για το σύνολο των προσφερόμενων υπηρεσιών.**

**Δεν είναι αποδεκτή προσφορά για τμήμα των προσφερόμενων υπηρεσιών.**

Η εκτιμώμενη αξία της σύμβασης ανέρχεται στο ποσό των **34.000,00€** συμπεριλαμβανομένου ΦΠΑ 24 % (προϋπολογισμός χωρίς ΦΠΑ: **27.419,35€**, ΦΠΑ: **6.580,65€**).

Η σύμβαση θα ανατεθεί με κριτήριο ανάθεσης την **πλέον συμφέρουσα από οικονομική άποψη προσφορά βάσει της βέλτιστης σχέσης ποιότητας – τιμής.**

## Αναλυτική Περιγραφή Φυσικού και Οικονομικού Αντικειμένου της Προμήθειας

**ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΠΡΟΜΗΘΕΙΑΣ**

Το υπό ανάθεση έργο αφορά στην παροχή υπηρεσιών στο πλαίσιο του έργου «Investment Development and Empowerment Action» (IDEA) που έχει ενταχθεί στο πρόγραμμα Interreg Greece-Albania 2014-2020.

Το Πανεπιστήμιο Ιωαννίνων αποτελεί έναν από τους πέντε (5) εταίρους του έργου IDEA. Το εταιρικό σχήμα περιλαμβάνει τους παρακάτω φορείς:

* **Auleda Local Εconomic Development Agency (Αλβανία)**
* **Δήμος Χειμάρρας (Αλβανία)**
* **Πανεπιστήμιο Ιωαννίνων (Ελλάδα)**
* **ΚΟΙΝΩΝΙΑ ΤΡΙΩΝ ΤΡΙΤΩΝ ΑΜΚΕ (Ελλάδα)**
* **Δήμος Άρτας (Ελλάδα)**

Ημερομηνία έναρξης του έργου IDEA είναι η **1/3/2018** και ολοκλήρωσης η **29/02/2020**.

Στο πλαίσιο του έργου IDEA οι εταίροι καλούνται να σχεδιάσουν υβριδικά εργαλεία χρηματοδότησης φορών της κοινωνικής οικονομίας που θα μπορούσαν να έχουν εφαρμογή σε τοπικό αλλά και περιφερειακό επίπεδο.

Ο Ανάδοχος του υπό προκήρυξη έργου αναλαμβάνει την υλοποίηση των παρακάτω τεσσάρων παραδοτέων:

* **Παραδοτέο 1.3.2.** Διοργάνωση Συνάντηση Εργασίας (project meeting) μεταξύ των εταίρων στα Ιωάννινα
* **Παραδοτέο 4.3.2.** Συνεδρίες Coaching, Mentoring & Ανάπτυξης Ικανοτήτων (capacity building)
* **Παραδοτέο 4.3.4.** Εκπαίδευση για Μέντορες, Coaches & Συμβούλους
* **Παραδοτέο 4.3.5.** Εκπαιδευτικά Σεμινάρια για κοινωνικά δρώντες και κοινωνικούς επιχειρηματίες

**Παραδοτέο 1.3.2.** **Διοργάνωση Συνάντηση Εργασίας (project meeting) μεταξύ των εταίρων στα Ιωάννινα**

Ο Ανάδοχος στο πλαίσιο των καθηκόντων του θα αναλάβει την διοργάνωση της 4ης συνάντησης εργασίας μεταξύ των εταίρων του έργου στα Ιωάννινα. Ειδικότερα θα πρέπει να μεριμνήσει για:

* Διάθεση κατάλληλου χώρου (αίθουσα ξενοδοχείου ή ανάλογος χώρος) για την ημέρα της συνάντησης. Η χωρητικότητα της αίθουσας θα ανέρχεται κατ' ελάχιστο στις 20 θέσεις καθήμενων (σχήμα Π). Η αίθουσα θα πρέπει να διαθέτει τον απαραίτητο οπτικοακουστικό εξοπλισμό.
* Σχεδιασμός και εκτύπωση 20 συνεδριακών Α4 Folders με ράχη 55,8 X 0,35 ανοιχτό, 23 X30,5 κλειστό, χαρτί 340γρ, εκτύπωση τετράχρωμη α & β όψη. Ο Ανάδοχος θα πρέπει να φροντίσει ο κάθε φάκελος να περιέχει όλο το απαραίτητο ενημερωτικό υλικό για την συνάντηση (σε έντυπη μορφή)
* Μέριμνα για την ανάπτυξη του υλικού παρουσίασης (powerpoint) των εισηγητών.
* Δημιουργία υλικού τεκμηρίωσης, όπως φωτογραφίες, βίντεο κλπ κατά τη διάρκεια της συνάντησης
* Σύνταξη και αποστολή στα τοπικά ΜΜΕ ενός (1) δελτίου τύπου (press release), μετά την ολοκλήρωση της συνάντησης
* Αποστολή οδηγιών προς του υπόλοιπους εταίρους αναφορικά με τους τρόπους πρόσβασης στους χώρους της συνάντησης – Προτάσεις για ξενοδοχεία πλησίον του χώρου της συνάντησης όπου θα μπορούν να καταλύσουν
* Υπηρεσία τροφοδοσίας (Catering) κατά τη διάρκεια της συνάντησης. Προβλέπεται η παροχή καφέ, αναψυκτικών και βουτημάτων κατά την προσέλευση των συμμετεχόντων αλλά και καθ’ όλη τη διάρκεια της συνάντησης. Το μεσημέρι ο Ανάδοχος κατά τη διάρκεια του διαλλείματος θα πρέπει να προσφέρει ένα ελαφρύ γεύμα (light lunch).

**Παραδοτέο 4.3.2.** **Συνεδρίες Coaching, Mentoring & Ανάπτυξης Ικανοτήτων (capacity building)**

Στο πλαίσιο των υποχρεώσεων του ο Ανάδοχος θα αναλάβει να παρέχει Συμβουλευτική ανάπτυξης ικανοτήτων (capacity building) σε τυπικούς και άτυπους φορείς της περιοχής των Ιωαννίνων που δραστηριοποιούνται στο χώρο της κοινωνικής οικονομίας και αναζητούν χρηματοδότηση των εγχειρημάτων – πρωτοβουλιών τους. Ειδικότερα η συμβουλευτική αυτή θα έχει ως στόχο την υποστήριξη των φορέων στα παρακάτω αντικείμενα (ενδεικτικά):

* Σχεδιασμός και ωρίμανση προτάσεων έργων – Ανάλυση & Βελτιστοποίηση
* Ανάλυση αγοράς
* Μελέτη Σκοπιμότητας – Εφικτότητας των έργων τους
* Οικονομικός Προγραμματισμός
* Δημιουργία αναλυτικού προϋπολογισμού
* Σύνταξη, παρακολούθηση και αναμόρφωση σχεδίου έργου
* Μέτρηση αποτελεσμάτων – Παρακολούθηση προόδου
* Αξιολόγηση

Παράλληλα ο Ανάδοχος θα αναλάβει να καταγράψει τις προτάσεις έργων του κάθε φορέα στη βάση ενός κοινού υποδείγματος (template) αλλά και να τις αξιολογήσει με βάση ενιαία κριτήρια (εφικτότητας, ωριμότητας, κλπ) δημιουργώντας μια σχετική κατάταξη.

Το προαναφερόμενο υπόδειγμα αλλά και τα κριτήρια αξιολόγησης θα συν αποφασισθούν με την Αναθέτουσα Αρχή κατόπιν σχετικής εισήγησης του αναδόχου

Ειδικότερες δράσεις που θα πρέπει να αναληφθούν από τον Ανάδοχο είναι η υλοποίηση τουλάχιστον 400 ωρών συμβουλευτικής ανάπτυξης ικανοτήτων (capacity building) σε τουλάχιστον 15 φορείς κοινωνικής οικονομίας που δραστηριοποιούνται στην περιοχή των Ιωαννίνων. Εφόσον υπάρχει ενδιαφέρον από περισσότερους φορείς ο αριθμός αυτών μπορεί να αυξηθεί χωρίς να μεταβάλλονται οι συνολικές ώρες της Συμβουλευτικής. Πέρα από τις παραπάνω ώρες ο Ανάδοχος θα πρέπει να παρέχει και offline συμβουλευτική υποστήριξη στους φορείς αυτούς μέσω τηλεφώνου, e-mail, τηλεδιάσκεψης κλπ. Για τον κάθε φορέα ο Ανάδοχος θα καταθέτει πλάνο συμβουλευτικής πριν την έναρξη της δράσης και έκθεση πεπραγμένων μετά την ολοκλήρωση αυτής. Στο πλάνο συμβουλευτικής θα συνυποβάλλονται και τα ερωτηματολόγια αλλά και το λοιπό υλικό που ο Ανάδοχος θα χρησιμοποιήσει κατά την διάρκεια της συμβουλευτικής. Σημειώνεται ότι κατά την υλοποίηση έργου και πριν την έναρξη των στοχευμένων συνεδριών η Αναθέτουσα Αρχή θα παραδώσει προς χρήση και εργαλεία ωρίμανσης και σχεδιασμού έργων τα οποία θα έχουν προκύψει κατόπιν συνεργασίας με τον επικεφαλής εταίρο του έργου IDEA (Auleda).

Σημειώνεται ότι η επιλογή των παραπάνω φορέων θα γίνει με ανοικτή διαδικασία πρόσκλησης σε συνεργασία με τον εταίρο ΚΟΙΝΩΝΙΑ 3/3 την οποία θα πρέπει να υποστηρίξει ο Ανάδοχος.

**Παραδοτέο 4.3.4. Εκπαίδευση για Μέντορες, Coaches & Συμβούλους**

Ο Ανάδοχος θα αναλάβει τη διοργάνωση ενός τριήμερου εκπαιδευτικού σεμιναρίου διάρκειας 24 ωρών (8 ώρες ανά ημέρα) για τουλάχιστον 40 εκπαιδευόμενους συμμετέχοντες. Κάθε ημέρα του σεμιναρίου θα πρέπει να έχει διακριτή εκπαιδευτική ενότητα η οποία θα υποδιαιρείται σε εκπαιδευτικές υπό ενότητες. Το σεμινάριο θα απευθύνεται σε υφιστάμενους ή υποψήφιους Συμβούλους, Coaches αλλά και Μέντορες Κοινωνικής Οικονομίας & Επιχειρηματικότητας. Ειδικότερα για την διοργάνωση του σεμιναρίου ο Ανάδοχος θα πρέπει να μεριμνήσει για:

* Εύρεση εισηγητών. Ο Ανάδοχος θα αναλάβει όλα τα κόστη των εισηγητών (κόστη μετακίνησης, διατροφής, διανυκτέρευσης, αποζημίωσης κλπ). Προβλέπεται η ύπαρξη τουλάχιστον τριών (3) εισηγητών ανά ημέρα. Ένας εισηγητής μπορεί να έχει παραπάνω από μια εισηγήσεις κατά τη διάρκεια του σεμιναρίου
* Επιστημονικό Υπεύθυνο του Σεμιναρίου ο οποίος θα είναι υπεύθυνος για:
  + την διενέργεια ανάλυσης εκπαιδευτικών αναγκών πριν την οριστικοποίηση του περιεχομένου του Σεμιναρίου
  + το εκπαιδευτικό πρόγραμμα του σεμιναρίου και την μεθοδολογία υλοποίησης τους
  + αξιολόγηση των αποτελεσμάτων του σεμιναρίου
  + τη δημιουργία του εκπαιδευτικού υλικού που θα μοιραστεί στους συμμετέχοντες.
* Εύρεση – δέσμευση αίθουσας χωρητικότητας 40 ατόμων κατ’ ελάχιστο στην πόλη των Ιωαννίνων. Η αίθουσα θα πρέπει να διαθέτει την κατάλληλη υποδομή για την διοργάνωση της εκδήλωσης (πάνελ με μικρόφωνα, δυνατότητα υποστήριξης ασύρματου μικροφώνου, wi-fi, προβολέα κλπ)
* Καθορισμός προγράμματος και περιεχομένου σεμιναρίου. Το πρόγραμμα και το περιεχόμενο του σεμιναρίου θα συνδιαμορφωθούν σε συνεργασία του επιστημονικού υπευθύνου με την Αναθέτουσα Αρχή.
* Δράσεις δημοσιότητας για την προβολή του σεμιναρίου
  + Αποστολή δελτίων τύπου (πριν και μετά το σεμινάριο)
  + Εκτύπωση Αφισών (τουλάχιστον 15 αφίσες)
  + Αποστολή e-mail& τηλεφωνική επικοινωνία με φορείς και πρόσωπα που έχουν εκδηλώσει ενδιαφέρον για το έργο IDEA
* Ερωτηματολόγιο αξιολόγησης του σεμιναρίου το οποίο θα συμπληρωθεί από εκπαιδευόμενους και το οποίο οφείλει ο Ανάδοχος να επεξεργαστεί δημιουργώντας μια έκθεση αξιολόγησης
* Φωτογράφηση της εκδήλωσης
* Βιντεοσκόπηση των παρουσιάσεων των εισηγητών.
* Παρουσιολόγια
* Εκπαιδευτικό υλικό προς τους καταρτιζόμενους
* Υπηρεσία τροφοδοσίας (Catering). Προβλέπεται η παροχή καφέ και βουτημάτων κατά την προσέλευση, ένα διάλλειμα για καφέ (coffee break) καθώς και η παροχή όρθιου γεύματος τύπου μπουφέ το μεσημέρι. Η τελική επιλογή του μενού θα γίνει από την Αναθέτουσα Αρχή.

Η συμμετοχή στο σεμινάριο θα είναι ανοικτή για όλους. Η Αναθέτουσα Αρχή εκτιμά ότι στο σεμινάριο θα μετέχουν περίπου σαράντα (40) άτομα. Ο Ανάδοχος είναι υποχρεωμένος να εξυπηρετήσει όλους του συμμετέχοντες ακόμα και αν ο αριθμός τους υπερβεί τους σαράντα (40). Όλες οι προτάσεις του Αναδόχου για τον τρόπο, τη μεθοδολογία, το περιεχόμενο και τα εργαλεία του σεμιναρίου θα τυγχάνουν πάντα της αποδοχής από την Αναθέτουσα Αρχή.

Η ακριβής ημερομηνία διοργάνωσης θα αποφασιστεί σε συνεννόηση με την Αναθέτουσα Αρχή.

**Παραδοτέο 4.3.5. Εκπαιδευτικά Σεμινάρια για κοινωνικά δρώντες και κοινωνικούς επιχειρηματίες**

Ο Ανάδοχος θα αναλάβει τη διοργάνωση πέντε (5) οκτάωρων (8ωρων) εκπαιδευτικών σεμιναρίων για κοινωνικά δρώντες και κοινωνικούς επιχειρηματίες. Σε κάθε εκπαιδευτικό σεμινάριο εκτιμάται ότι θα συμμετέχουν 40 εκπαιδευόμενοι. Τα τρία (3) από τα πέντε (5) εκπαιδευτικά σεμινάρια θα πρέπει να διοργανωθούν στα Ιωάννινα ενώ τα υπόλοιπα δύο (2) στην Άρτα. Ειδικότερα για την διοργάνωση του κάθε σεμιναρίου ο Ανάδοχος θα πρέπει να μεριμνήσει για:

* Εύρεση εισηγητών. Ο Ανάδοχος θα αναλάβει όλα τα κόστη των εισηγητών (κόστη μετακίνησης, διατροφής, διανυκτέρευσης, αποζημίωσης κλπ). Προβλέπεται η ύπαρξη τουλάχιστον τριών (3) εισηγητών ανά σεμινάριο.
* Εύρεση – δέσμευση αίθουσας χωρητικότητας 40 ατόμων κατ’ ελάχιστο. Η αίθουσα θα πρέπει να διαθέτει την κατάλληλη υποδομή για την διοργάνωση της εκδήλωσης (πάνελ με μικρόφωνα, δυνατότητα υποστήριξης ασύρματου μικροφώνου, wi-fi, προβολέα κλπ)
* Δράσεις δημοσιότητας για την προβολή του κάθε σεμιναρίου
  + Αποστολή δελτίων τύπου (πριν και μετά το σεμινάριο)
  + Εκτύπωση Αφισών (τουλάχιστον 15 αφίσες)
  + Αποστολή e-mail & τηλεφωνική επικοινωνία με φορείς και πρόσωπα που έχουν εκδηλώσει ενδιαφέρον για το έργο IDEA
* Φωτογράφηση του κάθε σεμιναρίου
* Βιντεοσκόπηση των παρουσιάσεων των εισηγητών.
* Παρουσιολόγια
* Δημιουργία του εκπαιδευτικού υλικού που θα μοιραστεί στους συμμετέχοντες.
* Υπηρεσία τροφοδοσίας (Catering). Προβλέπεται η παροχή καφέ και βουτημάτων κατά την προσέλευση, ένα διάλλειμα για καφέ (coffee break) καθώς και η παροχή όρθιου γεύματος τύπου μπουφέ το μεσημέρι. Η τελική επιλογή του μενού θα γίνει από την Αναθέτουσα Αρχή.

Η συμμετοχή στο κάθε σεμινάριο θα είναι ανοικτή για όλους. Η Αναθέτουσα Αρχή εκτιμά ότι στο κάθε σεμινάριο θα μετέχουν περίπου σαράντα (40) άτομα. Ο Ανάδοχος είναι υποχρεωμένος να εξυπηρετήσει όλους του συμμετέχοντες ακόμα και αν ο αριθμός τους υπερβεί τους σαράντα (40). Όλες οι προτάσεις του Αναδόχου για τον τρόπο, τη μεθοδολογία, το περιεχόμενο και τα εργαλεία του σεμιναρίου θα τυγχάνουν πάντα της αποδοχής από την Αναθέτουσα Αρχή.

Για το επιστημονικό περιεχόμενο του κάθε σεμιναρίου ο Ανάδοχος θα πρέπει να συνεργάζεται με τα στελέχη της Αναθέτουσας Αρχής. Ειδικότερα ο Επιστημονικά Υπεύθυνος του κάθε σεμιναρίου από την πλευρά της Αναθέτουσας Αρχής έχει ως αρμοδιότητα:

* + την διενέργεια ανάλυσης εκπαιδευτικών αναγκών πριν την οριστικοποίηση του περιεχομένου του κάθε Σεμιναρίου
  + το εκπαιδευτικό πρόγραμμα του κάθε σεμιναρίου και την μεθοδολογία υλοποίησης τους
  + αξιολόγηση των αποτελεσμάτων του κάθε σεμιναρίου

**ΧΡΟΝΟΔΙΑΓΡΑΜΜΑ**

|  |  |  |
| --- | --- | --- |
|  | **Έναρξη** | **Λήξη** |
| **Παραδοτέο 1.3.2.: Διοργάνωση Συνάντηση Εργασίας (project meeting) μεταξύ των εταίρων στα Ιωάννινα** | **Ε** | **29/02/2020** |
| **Παραδοτέο 4.3.2. : Συνεδρίες Coaching, Mentoring & Ανάπτυξης Ικανοτήτων (capacity building)** | **Ε** | **29/02/2020** |
| **Παραδοτέο 4.3.4. : Εκπαίδευση για Μέντορες, Coaches & Συμβούλους** | **Ε** | **29/02/2020** |
| **Παραδοτέο 4.3.5. : Εκπαιδευτικά Σεμινάρια για κοινωνικά δρώντες και κοινωνικούς επιχειρηματίες** | **Ε** | **29/02/2020** |

Ε: Ημερομηνία Υπογραφής της Σύμβασης

**ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΠΡΟΜΗΘΕΙΑΣ**

Ο συνολικός προϋπολογισμός ανέρχεται στο ποσό των είκοσι επτά χιλιάδων, τετρακοσίων δέκα εννέα ευρώ και τριάντα πέντε λεπτών (27.419,35 €) μη συμπεριλαμβανομένου του ΦΠΑ 24% και τριάντα τεσσάρων χιλιάδων ευρώ (34.000,00 ευρώ) συμπεριλαμβανομένου ΦΠΑ 24%.

Ειδικότερα ανά παραδοτέο:

|  |  |  |  |
| --- | --- | --- | --- |
| **Αριθμός Παραδοτέου** | **Περιγραφή** | **Προϋπολογισμός (€) μη συμπ. ΦΠΑ 24%** | **Προϋπολογισμός (€) συμπ. ΦΠΑ 24%** |
| 1.3.2 | Διοργάνωση Συνάντηση Εργασίας (project meeting) μεταξύ των εταίρων στα Ιωάννινα | 403,23 € | 500,00 € |
| 4.3.2 | Συνεδρίες Coaching, Mentoring & Ανάπτυξης Ικανοτήτων (capacity building) | 12.903,23 € | 16.000,00 € |
| 4.3.4 | Εκπαίδευση για Μέντορες, Coaches & Συμβούλους | 6.048,39 € | 7.500,00 € |
| 4.3.5 | Εκπαιδευτικά Σεμινάρια για κοινωνικά δρώντες και κοινωνικούς επιχειρηματίες | 8.064,52 € | 10.000,00 € |
| **Σύνολο:** | | **27.419,35 €** | **34.000,00 €** |

**Η Οικονομική Προσφορά θα γίνει ανά παραδοτέο.**

**Η Οικονομική προσφορά για κάθε παραδοτέο θα πρέπει να είναι μικρότερη του προϋπολογισμού του κάθε παραδοτέου και θα πρέπει να υποβληθεί για το σύνολο των προσφερόμενων υπηρεσιών.**

**Δεν είναι αποδεκτή προσφορά για τμήμα των προσφερόμενων υπηρεσιών.**

### Κριτήρια Επιλογής

### Οικονομική και χρηματοοικονομική επάρκεια

Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν μέσο κύκλο εργασιών για τα τελευταία τρία έτη ίσο ή μεγαλύτερο με το 150% του προϋπολογισμού της προκηρυσσόμενης σύμβασης χωρίς ΦΠΑ. Σε περίπτωση οικονομικού φορέα που λειτουργεί λιγότερο από τρία έτη, αρκεί η ικανοποίησης της εν λόγω απαίτησης, για όσα οικονομικά έτη αυτός λειτουργεί.

### Τεχνική και επαγγελματική ικανότητα

Ο υποψήφιος πρέπει να διαθέτει πιστοποιητικά από διαπιστευμένο φορέα σύμφωνα με τα διεθνή πρότυπα ISO 9001:2008 ή νεότερο, με αντικείμενο τη διαχείριση και υλοποίηση ευρωπαϊκών/συγχρηματοδοτούμενων έργων καθώς επίσης και πιστοποιητικό ΕΛΟΤ 1435. Τα πιστοποιητικά θα πρέπει να είναι σε ισχύ καθ΄ όλη τη διάρκεια της σύμβασης.

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:

α) κατά τη διάρκεια της τελευταίας πενταετίας, να έχουν συμμετάσχει:

* σε τουλάχιστον τρία (3) έργα προώθησης στην απασχόληση / επιχειρηματικότητα
* σε τουλάχιστον δύο (2) συγχρηματοδοτούμενα διακρατικά/διασυνοριακά έργα (π.χ. Interreg, IPA Adriatic, MED).

β) να διαθέτουν τουλάχιστον τριμελή ομάδα έργου με αποδεδειγμένη γνώση και εμπειρία στην υλοποίηση αντίστοιχων έργων.

Η ομάδα έργου θα πρέπει να αποτελείται από

* Τον Υπεύθυνο Έργου ο οποίος θα πρέπει να διαθέτει κατ’ ελάχιστο:
  + Δεκαετή (10ετή) εμπειρία στην υλοποίηση συγχρηματοδοτούμενων έργων
  + Πτυχίο ΑΕΙ/ΤΕΙ και Μεταπτυχιακό Τίτλο Σπουδών
  + Άριστη Γνώση Αγγλικών
* Δύο μέλη ομάδας έργου τα οποία θα πρέπει να διαθέτουν κατ’ ελάχιστο:
  + Πενταετή (5ετή) εμπειρία στην υλοποίηση συγχρηματοδοτούμενων έργων
  + Πτυχίο ΑΕΙ/ΤΕΙ
  + Καλή γνώση Αγγλικών

## Κριτήρια Ανάθεσης

Η αξιολόγηση των προσφορών των υποψηφίων Αναδόχων, για την επιλογή του καταλληλότερου, θα γίνει με βάση τα ακόλουθα κριτήρια:

Τα ποιοτικά κριτήρια είναι τα παρακάτω:

|  |  |  |
| --- | --- | --- |
| **Κριτήριο** | **Περιγραφή** | **Συντελεστής Βαρύτητας** |
| **Κ1** | Η ολοκληρωμένη αντίληψη του οικονομικού φορέα αναφορικά με το αντικείμενο και τις απαιτήσεις της σύμβασης, καθώς και το ευρύτερο πλαίσιο στο οποίο εντάσσεται η προκηρυσσόμενη σύμβαση και το έργο IDEA | **30%** |
| **Κ2** | Η τεκμηριωμένη πρόταση, καθώς και η επαρκής ανάλυση και εξειδίκευση των μεθοδολογιών, των τεχνικών και των εργαλείων που θα χρησιμοποιήσει ο οικονομικός φορέας για την εκτέλεση της σύμβασης | **30%** |
| **Κ3** | Η επαρκής και ορθολογική ανάλυση των υπηρεσιών της σύμβασης σε πακέτα εργασίας, δραστηριότητες και παραδοτέα, καθώς και το ρεαλιστικό χρονοδιάγραμμα υλοποίησης έργου | **20%** |
| **Κ4** | Ο σαφής και ορθολογικός καθορισμός των ρόλων και των αρμοδιοτήτων μεταξύ των προτεινόμενων μελών της Ομάδας Έργου, σε συνάρτηση με το αντικείμενο και τις υπηρεσίες της σύμβασης | **20%** |
| **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ:** | | **100%** |

### Βαθμολόγηση και κατάταξη προσφορών

Για την επιλογή της πλέον συμφέρουσας Προσφοράς, η Επιτροπή Διαγωνισμού θα προβεί στα ακόλουθα:

* Αξιολόγηση και βαθμολόγηση των Τεχνικών Προσφορών για όσες Προσφορές δεν έχουν απορριφθεί κατά τον έλεγχο των Δικαιολογητικών Συμμετοχής και Ελαχίστων Προϋποθέσεων Συμμετοχής
* Αξιολόγηση των Οικονομικών Προσφορών (Διαμόρφωση του συγκριτικού κόστους κάθε Προσφοράς) για όσες Προσφορές δεν έχουν απορριφθεί σε προηγούμενο στάδιο της αξιολόγησης
* Κατάταξη των Προσφορών για την τελική επιλογή της πλέον συμφέρουσας από Οικονομική άποψη Προσφοράς με βάση τον ακόλουθο τύπο:

**Λj = 90\*(Βj/Βmax) + 10\*(Kmin/Kj)**

* **Βj** = Συνολική Βαθμολογία της Τεχνικής Προσφοράς j
* **Βmax** = Συνολική Βαθμολογία που έλαβε η καλύτερη Τεχνική Προσφορά
* **Κmin** = Το συνολικό συγκριτικό κόστος της Προσφοράς με τη μικρότερη τιμή
* **Κj** = Το συνολικό συγκριτικό κόστος της Προσφοράς j
* **Λj** = Το αποτέλεσμα της ανωτέρω πράξης, το οποίο στρογγυλοποιείται στα δύο δεκαδικά ψηφία.

**Επικρατέστερη είναι η προσφορά με το μεγαλύτερο Λ**

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς .

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο:

Β = σ1 x Κ1 + σ2 x Κ2 +……+σν x Κν (όπου: «σν» είναι ο συντελεστής βαρύτητας του κριτηρίου ανάθεσης Κν και ισχύει σ1+σ2+..σν=1).

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

### Περιεχόμενα Φακέλου «Τεχνική Προσφορά»

Η τεχνική προσφορά που θα υποβάλλει ο κάθε οικονομικός φορέας πρέπει να περιλαμβάνει υποχρεωτικά τα παρακάτω κεφάλαια επαρκώς αναλυμένα:

* Αντίληψη του οικονομικού φορέα αναφορικά με το αντικείμενο και τις απαιτήσεις της σύμβασης, καθώς και το ευρύτερο πλαίσιο στο οποίο εντάσσεται η προκηρυσσόμενη σύμβαση και το έργο IDEA
* Τεκμηριωμένη πρόταση, καθώς και επαρκής ανάλυση και εξειδίκευση των μεθοδολογιών, των τεχνικών και των εργαλείων που θα χρησιμοποιήσει ο οικονομικός φορέας για την εκτέλεση της σύμβασης
* Eπαρκής και ορθολογική ανάλυση των υπηρεσιών της σύμβασης σε πακέτα εργασίας, δραστηριότητες και παραδοτέα
* Δομή, οργάνωση και στελέχωση της Ομάδας Έργου

## Τρόπος πληρωμής

Η πληρωμή του αναδόχου θα πραγματοποιηθεί ανά παραδοτέο με τον κάτωθι τρόπο :

**Παραδοτέο 1.3.2 – Διοργάνωση Συνάντηση Εργασίας (project meeting) μεταξύ των εταίρων στα Ιωάννινα**

* 100% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση της Διοργάνωσης Συνάντησης Εργασίας (project meeting) μεταξύ των εταίρων στα Ιωάννινα

**Παραδοτέο 4.3.2 – Συνεδρίες Coaching, Mentoring & Ανάπτυξης Ικανοτήτων (capacity building)**

* 25% της αξίας του παραδοτέου όπως αποτυπώνεται στην οικονομική προσφορά του Αναδόχου την ολοκλήρωση των 100 πρώτων Συνεδριών Coaching, Mentoring & Ανάπτυξης Ικανοτήτων (capacity building)
* 25% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση των επόμενων 100 Συνεδριών Coaching, Mentoring & Ανάπτυξης Ικανοτήτων (capacity building)
* 25% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση των επόμενων 100 Συνεδριών Coaching, Mentoring & Ανάπτυξης Ικανοτήτων (capacity building)
* 25% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση των Συνεδριών Coaching, Mentoring & Ανάπτυξης Ικανοτήτων (capacity building)

**Παραδοτέο 4.3.4 – Εκπαίδευση για Μέντορες, Coaches & Συμβούλους**

* 100% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση του εκπαιδευτικού σεμιναρίου για Μέντορες, Coaches & Συμβούλους

**Παραδοτέο 4.3.5 – Εκπαιδευτικά Σεμινάρια για κοινωνικά δρώντες και κοινωνικούς επιχειρηματίες**

* 20% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση του 1ου Εκπαιδευτικού Σεμιναρίου για κοινωνικά δρώντες και κοινωνικούς επιχειρηματίες
* 20% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση του 2ου Εκπαιδευτικού Σεμιναρίου για κοινωνικά δρώντες και κοινωνικούς επιχειρηματίες
* 20% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση του 3ου Εκπαιδευτικού Σεμιναρίου για κοινωνικά δρώντες και κοινωνικούς επιχειρηματίες
* 20% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση του 4ου Εκπαιδευτικού Σεμιναρίου για κοινωνικά δρώντες και κοινωνικούς επιχειρηματίες
* 20% της αξίας του παραδοτέου όπως αποτυπώνεται στην οικονομική προσφορά του Αναδόχου με την ολοκλήρωση του 5ου Εκπαιδευτικού Σεμιναρίου για κοινωνικά δρώντες και κοινωνικούς επιχειρηματίες

**ΜΕΡΟΣ Β - ΠΕΡΙΓΡΑΦΗ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «ΔΡΑΣΗ ΔΗΜΙΟΥΡΓΙΑΣ ΚΑΙ ΕΝΙΣΧΥΣΗΣ ΕΠΕΝΔΥΣΕΩΝ (IDEA)» με κωδικό έργου Επιτροπής Ερευνών «82330» και κωδικό MIS «5030796».

Το έργο με ακρωνύμιο IDEA έχει ενταχθεί στο Ε.Σ.Π.Α. 2014-2020 - Πρόγραμμα Διασυνοριακής Συνεργασίας Interreg -IPA CBC “Greece-Albania 2014-2020” και συγχρηματοδοτείται κατά 85% από πόρους της Ευρωπαϊκής Ένωσης (Μέσο Προενταξιακής Βοήθειας IPA II) και κατά 15% από Εθνικούς Πόρους, μέσω του Προγράμματος Δημοσίων Επενδύσεων (αριθ. ενάριθ. έργου 2018ΕΠ51860023).

Η παρούσα σύμβαση κατατάσσεται στους ακόλουθους κωδικούς του Κοινού Λεξιλογίου δημοσίων συμβάσεων (CPV): 79410000-1, 79952000-2.

Η εκτιμώμενη καθαρή αξία της σύμβασης ανέρχεται στο ποσό των **27.419,35€** ήτοι συνολικής αξίας **34.000,00€** συμπεριλαμβανομένου ΦΠΑ 24% ή ανά παραδοτέο όπως αναλυτικά περιγράφεται στον κατωτέρω πίνακα.

|  |  |  |  |  |
| --- | --- | --- | --- | --- |
| **Αριθμός Παραδοτέου** | **Περιγραφή** | **CPV** | **Προϋπολογισμός (€) μη συμπ. ΦΠΑ 24%** | **Προϋπολογισμός (€) συμπ. ΦΠΑ 24%** |
| 1.3.2 | Διοργάνωση Συνάντηση Εργασίας (project meeting) μεταξύ των εταίρων στα Ιωάννινα | 79410000-1 | 403,23 € | 500,00 € |
| 4.3.2 | Συνεδρίες Coaching, Mentoring & Ανάπτυξης Ικανοτήτων (capacity building) | 79952000-2 | 12.903,23 € | 16.000,00 € |
| 4.3.4 | Εκπαίδευση για Μέντορες, Coaches & Συμβούλους | 79410000-1 | 6.048,39 € | 7.500,00 € |
| 4.3.5 | Εκπαιδευτικά Σεμινάρια για κοινωνικά δρώντες και κοινωνικούς επιχειρηματίες | 79410000-1 | 8.064,52 € | 10.000,00 € |
| **Σύνολο:** | | | **27.419,35 €** | **34.000,00 €** |

**Η Οικονομική Προσφορά θα γίνει ανά παραδοτέο.**

**Η Οικονομική προσφορά για κάθε παραδοτέο θα πρέπει να είναι μικρότερη του προϋπολογισμού του κάθε παραδοτέου και θα πρέπει να υποβληθεί για το σύνολο των προσφερόμενων υπηρεσιών.**

**Δεν είναι αποδεκτή προσφορά για τμήμα των προσφερόμενων υπηρεσιών.**